ಅಯಿಡ್ದ್ ಬೊಕದ ಕೆಲವು ಭೂ ವಿಜ್ಞಾನಿಲು ಸೈಂಟ್ ಮೇರಿ ದ್ವೀಪೊಲೆನ ಅಗ್ನಿ ಶಿಲೆಕುಲೆನ್ ಪೊಟಾಶಿಯಂ- ಆರ್ಗನ್ (K - Ar dating ) ಪದ್ಧತಿಡ್ ಉಗಮಕಾಲ ವಿಶ್ಲೇಷಣೆ ಮಲ್ತ್ ದ್ ಅವು ಉಂಡಾಯಿನ ಕಾಲ 93.1±2.4 (2σ) ದಶಲಕ್ಷ (= ಮಿಲಿಯನ್ - Ma ) ವರ್ಷೊಲು ಇಂದ್ ದ್ ನಿರ್ಧಾರ ಮಲ್ತ್ ದೆರ್. ಅಯಿಡ್ದ್ ಬೊಕ, ನನ ಕೆಲವೆರ್ ಆರ್ಗನ್ -ಆರ್ಗನ್ ( 40Ar – 39Ar dating) ಕಾಲನಿರ್ಣಯ ಪದ್ಧತಿಡ್ ವಿಶ್ಲೇಷಣೆ ಮಲ್ತ್ ದ್ ಈ ಶಿಲೆಕುಲು ಉಂಡಾಯಿನಿ 85.6±0.9 (2σ) ದಶಲಕ್ಷ ವರ್ಷೊಲು [ Ma ] ಇನ್ಪಿನ ತೀರ್ಮಾನೊಗು ಬೈದೆರ್. ಈ ಕಾಲ ಮಧ್ಯಮ ಮಹಾಯುಗತ್ತ ಕ್ರೆಟೇಶಿಯಸ್ ಯುಗೊಟು ಬರ್ಪುಂಡು.